Document ID: /roh_data/filtered/fineweb-2-filterrobots_roh.jsonl.gz/55930

Il giugader da hockey sin glatsch Aleksi Peltonen ch'è da danov tar il HCD è vegni bloccà preventivamain. Quai senza culpa. Il figl da la legenda da hockey Ville Peltonen ha diabetes e sto perquai prender in medicament che n’è betg lubì. La dumonda per ina lubientscha excepziunala n'han ins dentant betg inoltrà ad uras, scriva il HCD.
Tenor indicaziuns da Swiss Sport Integrity pudess quest retard esser in surpassament administrativ cunter las ordinaziuns d'anti doping. Perquai restà Aleksi Peltonen bloccà enfin ch'i dat ina sentenzia definitiva.